Оптимизм жана пессимизм

Оптимизм жана пессимизм ( лат. optimus – эң мыкты жана pessimus – эң начар) – дүйнөдө өтүп жаткан окуяларга карама-каршы келген көз караштар системасы. Оптимизм (О.) – дүйнөдөгү оң башталмалар, жакшылыктар басымдуулук кылат деген, пессимизм (П.) – дүйнөдө терс башталмалар, кара санатайлыктар басымдуу деген түшүнүктөр. Бул түшүнүктөрдүн маани-максаты – дүйнө кабылдоодо баалоочу оң-терс өлчөмдөрдөн кароосу. Алар сезим-туюмдарга негизделген эмоциялык, терең теориялык жоболорго таянган идеол. деңгээлдерден турат. Прогресс жана регресс Оптимизм жана пессимизмден айырмаланып, коомдук процессти алда канча кеңири планда чагылдырат.
Категория:Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7